**Petale de vis - Inorogul de ceață**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

timpul face incizie în boaba de rouă sămânța plesnește bulimică

e destulă toamnă-n cetate sau mai încape nu scrie încă

bilete de adio iluziei de-a fi pleoapei cusute nu-i refuza datul

și mai ales nu planta viscole

în troița din coapsă e ora legendei albastre

inorogi fac reverenţă în arcada porţii pentru tine verifică minuțios câte petale

smulgi existenței mă iubesc da nu uneori uit să mă trezesc

în uter îngropată sub incendii fără călăuză

pașii devin râuri a căror matcă se-nghite pe sine

plaja epavelor e doar pretextul somnambulismul o formă de absență

fără fișă de pontaj

coșmarele se urcă pe glezne limacși canibali

fac trafic de influență pe epiderma vieții

polenizează jăratec pielea viselor albe sub mângâiere cufund până

la cot mâinile în apele nopții petalele miros a voluptate

pe margini acolo unde nimic nu respiră disociat de întreg

talpa expatriată întinde năvodul credinţei

bobul de rouă mugur de feerii în pictogramele răstignirii

eliberează lumina

– hei, n-ai mai terminat siesta

ne cheamă șeful la raport